2. 2. behandling af Budget 2023-26 (Åben)
Tidl. politisk behandling BY, 13.09.22, pkt. 2
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgettet for 2023-26.
 
Ifølge lov om kommunernes styrelse skal Økonomiudvalget udarbejde et forslag til 
årsbudget med budgetoverslag for de følgende år. Budgettet skal vedtages endeligt inden 15. oktober 2022.
 
Byrådet afholdt budgetseminar 24.-25. august 2022. På baggrund af budgetseminaret og efterfølgende 
forhandlingsmøder blev der udarbejdet et forslag til budget for 2023-26.
”Budgetforslag 2023-26” blev 7. september 2022 sendt i høring blandt de høringsberettigede 
brugerbestyrelser, samarbejdsudvalg mv. Der er indkommet 71 høringssvar til budgetforslaget. 
Høringssvarene samt et kort resumé af disse er fremsendt til Byrådet. Høringssvarene er ligeledes 
offentliggjort på kommunens hjemmeside.
Byrådet behandlede budgetforslaget 13. september 2022 og oversendte det til 2. behandling.
26. september 2022 gennemgik forhandlingsgruppen for partierne bag budgetforslaget de indkomne 
høringssvar. Samtidig blev administrationens forslag til tekniske ændringer i forhold til ”Budgetforslag 2023-
26” gennemgået. Ændringerne er beskrevet i notatet ”Tekniske ændringer til Budgetforslag 2023-26”.
 
På den baggrund er der indgået ”Aftale om Budget 2023-26” mellem Socialdemokratiet, Det Konservative 
Folkeparti, Venstre, Socialistisk Folkeparti, Radikale Venstre, Nye Borgerlige og Dansk Folkeparti. 
Budgetaftalen indeholder enkelte ændringer i forhold til det budgetforslag, der blev sendt i høring.
Job og Økonomi har udarbejdet et notat med generelle bemærkninger til ”Aftale om Budget 2023-26”. 
Notatet er vedlagt sagen. 
ØKONOMI
”Aftale om Budget 2023-26” er baseret på følgende skatte- og afgiftssatser:

Beskatningsprocent, kommuneskat: 25,7

Beskatningsprocent, kirkeskat: 0,96

Grundskyldspromille: 23,32

Kommunal grundskyldspromille af landbrugsejendomme og lignende:  7,2

Dækningsafgift på forretningsejendomme: 0

Dækningsafgift, offentlige ejendomme:
-
11,66 promille af grundværdierne
-
8,75 promille af forskelsværdierne (bygningernes værdi).
 
[adresse]: EMN-2021-02660
Dok-ID: 3426936
Sagsbehandler: sve
Byråd
11. oktober 2022  19:00
Byråd
11. oktober 2022 19:00
I notatet ”Valg af statsgaranti eller selvbudgettering for 2023” af 27. september 2022 er der redegjort for 
overvejelser om valg mellem det statsgaranterede udskrivningsgrundlag og selvbudgettering af skatter, 
udligning og statstilskud.
Vælges statsgaranti i 2023 vil det medføre en forventet merindtægt på 2,9 mio. kr. i forhold til valg af 
selvbudgettering. På den baggrund baseres ”Aftale om budget 2023-26” på det statsgaranterede 
udskrivningsgrundlag.
”Aftale om budget 2023-26” indebærer et overskud på den ordinære drift på 111,4 mio. kr. i 2023. I 2024 
udgør overskuddet ca. 91 mio. kr., i 2025 ca. 82 mio. kr. og i 2026 ca. 85 mio. kr.
 
Anlægsbudgettet på det skattefinansierede område udgør ca. 110 mio. kr. årligt i 2023-26.
I budgetaftalen er der indarbejdet lånoptagelse på 4,3 mio. kr. i 2023 og ca. 9 mio. kr. årligt i 2024-26. I 
budget 2023-26 er der indarbejdet en samlet gældsafvikling på netto 78 mio. kr.
 
På jordforsyningsområdet er der i budgetperioden indarbejdet en nettoindtægt på 5,8 mio. kr. Budgettet 
tager udgangspunkt i en række konkrete arealerhvervelser og planlagte byggemodninger, der kan relateres 
til lokalplaner, som er vedtaget eller forventes vedtaget inden for de kommende år.
 
Budgetaftalen medfører en forøgelse af kassen på 0,9 mio. kr. i 2023 og et samlet kasseforbrug på 92,5 
mio. kr. i de fire budgetår. Heri indgår jordforsyningsområdet, ældreboligområdet samt gældsafvikling.
 
Budgettet for 2023-26 er endvidere baseret på indtægter fra opkrævning af takster på en række områder. 
Taksterne fastsættes enten af Byrådet eller ved lov. Oversigten over takster i 2023 er vedlagt sagen.
INDDRAGELSE
Foreninger m.fl. havde i april 2022 mulighed for at fremsende forslag til budgettet for 2023-26. Alle 
fremsendte forslag blev drøftet på møderne i de respektive fagudvalg i juni måned samt på budgetseminaret 
ultimo august 2022.
 
Ligeledes havde Byrådets partier mulighed for at fremsende politiske forslag til budgettet. De fremsendte 
forslag er behandlet i forbindelse med budgetseminaret 24.-25. august 2022 samt på efterfølgende 
forhandlingsmøder om budgettet.
 
”Budgetforslag 2023-26” har været sendt i høring hos brugerbestyrelser, samarbejdsudvalg mv.
Som led i høringsfasen er der 14. september 2022 afholdt borgermøde om budgettet.
I løbet af budgetprocessen er relevant materiale blevet lagt på kommunens hjemmeside.
INDSTILLING
Borgmesteren indstiller til Byrådet:
1.
At godkende ”Aftale om Budget 2023-26” – herunder skatte- og afgiftssatser, tekniske ændringer 
samt takstoversigt 2023.
2.
At budgettet baseres på det statsgaranterede udskrivningsgrundlag. 
BESLUTNING
Økonomiudvalget, 3. oktober 2022:
Fraværende: Ingen
Indstilles godkendt.
Byrådet, 11. oktober 2022:
Fraværende: William Lund, Ernst Holm
Indstillingen godkendt med 22 stemmer for og ingen imod. 1 undlod at stemme. 
For stemte Kurt Christiansen, Johanne Nissen, Ronnie Jørgensen, Maja Thygesen, Mia Olesen 
Selma Mikkelsen, Justina Jensen, Laust Østergaard, Erling Kjeldsen, Kaspar Jessen, Mikael Bech 
Cecilie Toft, Benedikte Olesen, Carla Mogensen, Lennarth Madsen, Ludvig Hansen, Jimmy Koch, Ulf Danielsen 
Maya Kristensen, Timmy Vestergaard, Birthe Poulsen, Maja Jessen, Janne Paulsen, Paw Brandt og Laus Nissen. 
Thake Fogh Ken Rasmussen undlod at stemme.
Bilag
1.
Aftale om budget 2023-26 (3429537)
2.
Budgetforslag 2023-26 (3417457)
3.
Tekniske ændringer til Budgetforslag 2023-26 (3429541)
4.
Valg af selvbudgettering eller statsgaranti for 2023  (3425142)
5.
Generelle bemærkninger - Byrådets 2. behandling Budget 2023-26 (3428389)
6.
Takstoversigt 2023 - Byrådets 2. behandling (3429534)
